CELEX: 32005R1050
Language: sl
Date: 2005-07-05 00:00:00
Title: Uredba Komisije (ES) št. 1050/2005 z dne 5. julija 2005 o spremembi Uredbe (ES) št. 2377/1999 o standardu trženja za beluše

6.7.2005   
            
            
               SL
            
            
               Uradni list Evropske unije
            
            
               L 173/3
            
         UREDBA KOMISIJE (ES) št. 1050/2005
   z dne 5. julija 2005
   o spremembi Uredbe (ES) št. 2377/1999 o standardu trženja za beluše
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1), in zlasti člena 2(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2377/1999 (2) določa standard trženja za beluše (šparglje). Priloga k tej uredbi predpisuje, v delu, ki določa minimalne zahteve glede kakovosti, da se beluše lahko opere, ne sme pa se jih namakati.
            
         
               (2)
            
            
               Običajna praksa na tem področju je, da se poganjke beljenih belušev pred pakiranjem namaka v ledeni vodi, da ne bi postali rožnate barve.
            
         
               (3)
            
            
               Da bi upoštevali to prakso, je torej treba spremeniti določbo o minimalnih zahtevah glede neprimernega pranja.
            
         
               (4)
            
            
               Uredbo (ES) št. 2377/1999 je treba zato ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 2377/1999 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. julija 2005
      
         
            Za Komisijo
         
         Mariann FISCHER BOEL
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 287, 10.11.1999, str. 6. Uredba, kakor je bila nazadnje spremenjena z Uredbo (ES) št. 907/2004 (UL L 163, 30.4.2004, str. 50).
   PRILOGA
   V točki A (Minimalne zahteve) naslova II (Določbe o kakovosti) Priloge k Uredbi (ES) št. 2377/1999, se tretja alinea nadomesti z naslednjim:
   
               „—
            
            
               brez poškodb, ki jih povzroči neustrezno pranje ali hlajenje,“.